గుడివాడ టూటౌన్ ఎస్ఐ విజయ్ కుమార్ ఆత్మహత్య రాజకీయ విమర్శలకు దారి తీస్తోంది. ఈ హత్యపై దేవినేని ఉమ చేసిన వ్యాఖ్యలను డీఎస్పీ సత్యానందం తప్పుపట్టారు. విజయ్ కుమార్ అనుమానాస్పద స్థితిలో మృతి చెందాడని, పేకాట దాడుల నిర్వహణలో ఒత్తిళ్లకు తట్టుకోలేక మృతి చెందాడని దేవినేని ఉమ ఆరోపించారు. ఈ వ్యాఖ్యలను డీఎస్పీ తప్పుపట్టారు. ఆయన ఆరోపణల్లో వాస్తవం లేదని చెప్పారు. చేసిన వ్యాఖ్యలపై ఆధారాలు చూపించాలని దేవినేని ఉమకు నోటీసులు జారీ చేస్తామని తెలిపారు.
గుడివాడ టూటౌన్ ఎస్సైగా కొన్ని నెలల క్రితమే విజయ్ కుమార్ బాధ్యతలు చేపట్టారు. గత సోమవారం అర్ధరాత్రి దాటాక తాను ఉంటున్న అపార్ట్ మెంటులో ఫ్యానుకు ఉరి వేసుకుని ఆత్మహత్యకు పాల్పడ్డాడు. గత ఏడాదే ఆయనకు పెళ్లి జరిగింది. మరోవైపు ఆయనకు సురేఖ అనే ప్రియురాలు ఉంది. ఆమెపై సెక్షన్ 306 కింద పోలీసులు కేసు నమోదు చేశారు. సురేఖనే విజయ్ కుమార్ ఆత్మహత్యకు కారణమని ఆయన తమ్ముడు విక్రమ్ చేసిన ఫిర్యాదు మేరకు కేసు నమోదు చేశారు. ఆ తర్వాత ఆమెను అదుపులోకి తీసుకున్నారు.
gudiwada tootoun esi vijay kumar aatmahatya rajakeeya vimarsalaku daari teestondi. ee hatyapai devineni uma chesina vyaakhyalanu dsp satyaanandam tappupattaaru. vijay kumar anumaanaaspada sthitilo mruti chendaadani, pekata daadula nirvahanalo ottillaku tattukoleka mruti chendaadani devineni uma aaropinchaaru. ee vyaakhyalanu dsp tappupattaaru. aayana aaropanallo vaastavam ledani cheppaaru. chesina vyaakhyalapai aadhaaraalu chuupimchaalani devineni umaku notisulu jaarii chestamani telipaaru.
gudiwada tootoun essaigaa konni nelala kritame vijay kumar baadhyatalu chepattaru. gatha somavaram ardharaatri daataaka taanu untunna apart mentulo fyaanuku uri vesukuni aatmahatyaku palpaddadu. gatha edade aayanaku pelli jarigindi. marovaipu aayanaku surekha ane priyuraalu undi. aamepai section 306 kinda poliisulu kesu namodu chesaru. surekhane vijay kumar aatmahatyaku kaaranamani aayana tammudu vikram chesina firyaadu meraku kesu namodu chesaru. aa tarvaata aamenu adupuloki teesukunnaru.